open-index/open-wikipedia-markdown huggingface dataset:
Arsenal de Toulon

**Arsenal de Toulon** eli Toulonin laivastotukikohta on Ranskan merivoimien tärkein tukikohta, joka sijaitsee Toulonissa Välimerellä. Tukikohtaan on sijoitettu pääosa laivastosta kuten lentotukialus *[[FS Charles de Gaulle|Charles de Gaulle]]* sekä ydinkäyttöiset hyökkäyssukellusveneet. Kaikkiaan yli 60&nbsp;% laivaston tonnistosta on sijoitettuna tukikohtaan.

## Rade
Ranskan sana *rade* on johdos englannin sanasta *road*, joka tarkoittaa rannan lähellä olevaa suojaisaa ankkuripaikkaa, mutta ei kuitenkaan varsinaista satamaa. Suomen sana *redi* on samaa perua. Rade de Toulon on eräs maailman parhaista luonnon muovaamista ankkuripaikoista, jonka suojana on Giensin ja Saint Mandrier sur Merin niemimaat. Paikkaa on käytetty sotalaivojen ankkuripaikkana jo 1400-luvulla. Redi suojaa Saint Mandrier sur Merin, La Seyne sur Merin sekä varsinaista Toulonin laivastotukikohtaa ja kaupallista satamaa.

## Historia
Ludvig XII rakensi vuonna 1514 Toulonin suojaksi Tour Royalen linnakkeen. Varsinainen arsenaali ja telakka rakennettiin 1599, ja pieni linnoitettu satama, Veille Darse, valmistui 1604–1610 suojaamaan aluksia tuulelta ja mereltä. Kardinaali Richelieu laajensi telakkaa merkittävästi pyrkiessään luomaan Ranskan laivastosta Välimeren mahdin. Vuonna 1680 Ludvig XIV:n meri- ja talousministeri Jean-Baptiste Colbert aloitti linnoituksista vastaavan Vaubanin johtamana sataman ja telakan laajennuksen, joka sai nimen Darse Vauban tai Darse Neuve.

Vuonna 1697 Vauban valmisti 20 metriä leveän ja 320 metriä pitkän köydenpunomon, joka on edelleen olemassa. Köysien valmistuksen työvoimana olivat läheisen vankilan asukit. Voitonportti, eli nykyinen merimuseo, valmistui 1738.

Satamaa laajennettiin edelleen 1800- ja 1900-luvuilla. 1700-luvun lopulla aloitettiin varsinaisen Toulonin arsenaalin laajennuksen Arsenal de Mourillonin rakennustyöt redin itärannikolle. 1900-luvulle tultaessa Mourillonissa oli puuvarastoja laivaston alusten rakentamiseksi. Vuosisadan lopulla telakka valmisti Ranskan laivaston ensimmäiset panssarifregatit ja myöhemmin sukellusveneitä.

## Tukikohta
Sotilasalue on jaettu neljään pääosaan, joihin kuhunkin on oma reittinsä mereltä. Idästä länteen osat ovat:
*Castigneau
*Malbousquet
*Missiessy
*Milhaud
Arsenal de Cherbourg

**Arsenal de Cherbourg** eli Cherbourgin laivastotukikohta on Ranskan merivoimien tukikohta Ranskassa Cherbourgissa. Kaupungin satamaa on käytetty laivastotukikohtana 1700-luvun lopulta alkaen.

## Historia
Ludvig XIV:n vasta valittu laivastoministeri Antoine de Sartine järjesti 1776 laivaston satamat ja telakat () uudelleen. Ranskalla oli kolme telakoin varustettua päätukikohtaa (): Brest, Toulon ja Rochefort.

Vuonna 1776 Cherbourg valittiin laivaston Kanaalin rannikon tukikohdan paikaksi ja alueella alkoivat rakennustyöt 1784. Cherbourg oli vuoteen 1795 vahvistanut asemansa laivaston toiseksi merkittävimpänä tukikohtana ja vuoteen 1815 mennessä satama oli korvannut Dunkerquen ja Le Havren. Aallonmurtajien ja telakka-altaiden rakentaminen jatkui vuoteen 1858. Laivanrakennus aloitettiin vanhalla telakalla 1794 ja uudella 1810.

Pohjoisen laivueen lähdettyä tukikohta menetti merkitystään. Kanaalin laivue valvoo kuitenkin edelleen Kanaalin ja Pohjanmeren aluetta.

## Nykykäyttö
Tukikohta on yksi kolmesta Ranskassa sijaitsevasta laivastotukikohdasta muiden ollessa Brest ja Toulon. Sen alue on noin 120 hehtaaria ja sinne on sijoitettu 13 alusta, jotka ovat:
*3 Flamant-luokan ulkovartiolaivaa: *[[FS Flamant (P676)|Flamant]]*, *[[FS Pluvier (P678)|Pluvier]]* ja *[[FS Cormoran (P677)|Le Cormoran]]*
*radiotiedustelualus *[[FS Coralline (A790)|Coralline]]*
*RPC12 hinaajat *[[FS Fréhel (A675)|Fréhel]]* ja *[[FS Saire (A676)|Saire]]*
*miinantorjunta/sukeltajien emäalus *[[FS Vulcain (M611)|Vulcain]]*
*sukeltajien emäalukset *[[FS Acanthe (Y798)|Acanthe]]* ja *[[FS Magnolia (Y794)|Magnolia]]*
*Maritime Gendarmerien partioalukset *Glaive* ja *[[FS Géranium (P720)|Géranium]]*
*emälaiva *[[FS Élan (A768)|Élan]]*

S'y trouvent aussi:
*vuokrattu pelastushinaaja *[[Abeille Liberté]]*
*partioalus *Thémis*

## Lähteet
*

### Viitteet
Lauri Kokko (raviohjastaja)

**Lauri Kokko** (22. helmikuuta 1929 Ylivieska – 17. huhtikuuta 2022 Ylivieska) oli suomalainen raviohjastaja. Hänet tunnettiin parhaiten kolme ravikuningattaren titteliä 1960-luvulla saavuttaneen Helättimen omistajana, valmentajana ja ohjastajana. 85-vuotiaana paluun kilparadoille tehnyt Kokko on vanhin ravilähdön Suomessa voittanut ohjastaja sekä myös voitokkain suomalainen amatööriohjastaja.

## Ura
### Menestysvuodet
Vuonna 1956 uransa aloittaneen Kokon suurimmat menestysvuodet olivat 1960-luvulla. Hänen tunnetuimpia hevosiaan ovat 139 kertaa voittaneen Helättimen lisäksi venäläinen lämminverinen Kometa, jolla hän ohjasti 131 ykkössijaa, sekä vuosien 1969 ja 1974 kuningatarkilpailussa kolmanneksi sijoittunut 113 voiton suomenhevostamma Uskotin. Vuonna 1966 Kokko palkittiin vuoden raviohjastajana. Suomen Hippoksen tietokannan mukaan hän on vuodesta 1977 lähtien ohjastanut hieman yli 800 ravilähtöä ja voittanut niistä vajaat 90. Tietokonejärjestelmää edeltävältä ajalta Kokolla on noin 3 000 ajettua lähtöä ja yli 500 voittoa, mutta niistä ei ole olemassa nykyisenkaltaista tilastointia.

### Paluu kilparadoille
Lauri Kokko joutui lopettamaan kilpailemisen helmikuussa 2001 täytettyään 72 vuotta, joka oli tuolloin raviohjastajien yläikäraja. Euroopan komissiolle tehdyn ikäsyrjintäkantelun vuoksi Euroopan raviurheilun keskusjärjestö UET joutui kuitenkin poistamaan ikärajat ja näin Kokko pääsi tekemään paluun kilparadoille maaliskuussa 2014. Sitä ennen hän joutui uudelleen suorittamaan ajolupaan vaadittavan kurssin. Elokuussa 2014 Kokko voitti Vieremän raveissa hevosella Nice Kometa ja hänestä tuli toistaiseksi vanhin ravilähdön voittanut suomalainen ohjastaja. Kokko ajoi viimeisen kilpailunsa syyskuussa 2016 ollessaan 87-vuotias.

## Suurkilpailuvoittoja
*Ravikuningatar: Helätin (1964, 1965, 1966)
*Pohjola Grand Prix: Kometa (1971)
*Tammer-ajo: Kometa (1972)

## Lähteet

## Aiheesta muualla
*Lauri Kokko Suomen Hippoksen tietokannassa
Marianne Heikkilä

**Marianne Katariina Heikkilä** (s. 23. toukokuuta 1968 Helsinki) on suomalainen pappi ja rovasti, joka on vuodesta 2010 lähtien työskennellyt Marttaliiton johdossa, ensin toiminnanjohtajana ja myöhemmin pääsihteerinä. Hän on myös järjestön julkaiseman ''Martat''-lehden päätoimittaja, Väestöliiton ja Kansalaisareenan varapuheenjohtaja sekä Sininauha Oy:n ja Lähi-Tapiolan hallintoneuvoston jäsen. Heikkilä toimii Kirkkohallituksen maaseututoimikunnassa ja työ- ja elinkeinoministeriön kuluttaja-asiain neuvottelukunnassa. Heikkilä tunnetaan lisäksi muun muassa kolumnistina, luennoitsijana sekä erilaisten tilaisuuksien juontajana.

## Ura
Heikkilä on nuorena työkennellyt mallina äitinsä Roswitha Möhringin mallitoimistossa sekä ollut myöhemmin juontajana MTV:n *Ringo*-visailuohjelmassa sekä keskusteluohjelmissa *[[Amatsonia]]* ja *Tasavalta* yhdessä muun muassa Yazka Loven kanssa. Papiksi Heikkilä vihittiin vuonna 1996, minkä jälkeen hän toimi seurakuntapastorina Hakunilan seurakunnassa Vantaalla sekä Kirkkopalveluiden viestintäjohtajana. Ennen valintaansa Marttaliiton toiminnanjohtajaksi hän työskenteli vuodesta 2004 lähtien Kirkon Ulkomaanavussa. Vuonna 2007 Heikkilä oli mukana perustamassa järjestön hallinnoimaa Naisten Pankkia, joka tukee kehitysmaiden naisten yrittäjyyttä. Kirkon tiedonvälityspalkinnon hän sai Taneli Heikan ja Jari Jolkkosen kanssa vuonna 1995 ollessaan yksi *[[Etsijä]]*-lehden päätoimittajista. Heikkilä sai Aller Median vuoden somepomo 2015 -tittelin yleisöäänestyksessä.

## Seurakuntavaikuttaja
Heikkilä valittiin Helsingin seurakuntayhtymän kirkkovaltuustoon 517 äänellä vuonna 2022. Hän keräsi 4,9 prosenttia kaikista mahdollisista äänistä ja oli seurakuntavaalien ääniharava. Hän oli ehdolla Lauttasaaren seurakunnasta. Heikkilän mukaan ihmiset kaipaavat ihmiskasvoista kirkkoa, joka jalkautuisi ja tulisi tutuksi ihmisille, ottaisi kantaa ja olisi arjessa ja pyhässä läsnä matalalla kynnyksellä.

## Yksityiselämä
Heikkilän puoliso on Raptori-yhtyeestä tunnetuksi tullut Izmo eli Ismo Heikkilä. Pariskunnalla on kaksi lasta.

## Teokset
**10 käskyä naiselle selitettynä* (2001)
**Rakasta lasta, suojele lapsuutta* (2003) 

## Lähteet
Dendrogramma

**Dendrogramma** on polttiaiseläimiin kuuluva taksonominen suku, johon kuuluu yksi laji **Dendrogramma enigmatica**. Se tunnistettiin vuonna 2014 näytteistä, jotka oli kerätty vuonna 1986.

Näytteet löytyivät Australian rannikon lähistöltä, mutta tutkimusaineistoa ruvettiin tutkimaan vasta 2010-luvulla, jolloin uudet lajit havaittiin. Näytteiden geneettistä aineistoa ei voida tutkia, koska ne säilöttiin aluksi formaldehydiin ja myöhemmin 80-prosenttiseen alkoholiin.

Tutkimusalus *[[RV Investigator]]* sai mukaansa vuonna 2015 Etelä-Australian mannerrinteeltä 85 *Dendrogramma*-näytettä. Niiden ansiosta saatiin tehtyä ensimmäisen geneettiset tutkimukset. Fylogeneettisen analyysin, morfologisen aineiston ja näytteiden löytöympäristön perusteella vuonna 2016 julkaistiin, että *Dendrogramma* kuuluu polttiaiseläinten Siphonophorae-lahkoon ja Rhodaliidae-sukuun. Samalla tutkijat totesivat, että sukuun kuuluu vain laji *D. enigmatica*.

## Lähteet
Suffren-luokka

**Suffren-luokka** -nimisiä Ranskan laivaston alusluokkia ovat:

* Suffren-luokka (linjalaiva), neljäntoista 1800-luvun alun 90-tykin linjalaivan alusluokka
* Suffren-luokka (risteilijä), neljän 1920-luvun lopulla valmistetun raskaan risteilijän alusluokka
* Suffren-luokka (fregatti), kahden 1960-luvulla valmistetun ilmatorjuntafregatin alusluokka
* Suffren-luokka (sukellusvene), kuuden sukellusveneen muodostama alusluokka.
Tarifit

**Tarifit** on Marokon pohjoisosassa Rif-vuoristoalueella puhuttu berberikieli. Sitä puhuu äidinkielenään 1&nbsp;470&nbsp;000 ihmistä.

## Lähteet
Tašawit

**Tašawit** eli **šawia** on Algerian Aurèsvuorilla puhuttu berberikieli. Sitä puhuu äidinkielenään 1&nbsp;400&nbsp;000 ihmistä.

## Lähteet
Nahuat

**Nahuat** ovat meksikolainen alkuperäiskansa. He puhuvat nahuatlin kieltä. Nahuatlinkielisiä nahuoja oli vuoden 1990 väestönlaskennassa 1,2 miljoonaa, ja he ovat Meksikon suurin alkuperäiskansa. Heitä asuu etenkin Huastecassa, pohjoisessa ja eteläisessä Sierra de Pueblassa, Morelosissa ja Guerrerossa. Jonkin verran nahuoja asuu myös El Salvadorissa. Muinaiset asteekit kuuluivat nahuakansoihin.

Nahuat ovat maanviljelijöitä, jotka viljelevät etenkin maissia, papuja, chilipaprikaa, tomaattia ja kurpitsaa. He harjoittavat myös kudontaa.

95 % nahuoista on kristittyjä ja 2 % harjoittaa animismia.

## Lähteet

## Aiheesta muualla
Etelä-Aasian al-Qaida

**Etelä-Aasian al-Qaida** eli **Qaidat al-Jihad** on al-Qaidan jaosto, joka toimii Bangladeshissa, Intiassa ja Myanmarissa. Al-Qaidan johtaja Aiman al-Zawahri ilmoitti Etelä-Aasian al-Qaidan perustamisesta syyskuussa 2014. Al-Zawahrin mukaan jaoston johtaja on pakistanilainen terroristi Asim Umar ja järjestö toimii Mohammed Omarin komennossa. *[[Helsingin Sanomat]]* arvioi, että jaoston perustamisen tarkoitus oli parantaa al-Qaidan julkisuuskuvaa, sillä Isis on haastanut sen aseman.

## Lähteet
Kabyyli

**Kabyyli** (omakielinen nimi ⵜⴰⵇⴱⴰⵢⵍⵉⵜ, *taqbaylit*) on yksi puhutuimmista berberikielistä. Sitä puhuu äidinkielenään yli viisi miljoonaa ihmistä Algerian pohjoisosassa. Kieli jaetaan kahteen päämurteeseen, Thénian ja Bejaïan välissä puhuttuun länsikabyyliin ja Béjaïan itäpuolella puhuttuun itäkabyyliin.

Kabyylille annettiin Algeriassa kansalliskielen asema perustuslain muutoksella vuonna 2002.

## Lähteet

## Aiheesta muualla
Jänne (täsmennyssivu)

**Jänne** voi viitata johonkin seuraavista:

* jänne, sidekudosrakenne
* jänne, jousen osa
* jänne, matematiikassa ympyräkehän, pallopinnan tms. pisteitä yhdistävä jana
* jänne, ympäristöä kuivempi kaistale suolla
* jänne, heraldiikassa kapea palkki
* jänne, sillan kahden tuen välinen osa
* kosminen jänne, hypoteettinen ohut energiasäie

## Sukunimi
* Juhani Jänne (1941–2008), biokemian professori
* Olli Jänne (s. 1945), lääkäri ja kliinisen kemian professori
Virofagi

**Virofagi** on satelliittivirus, joka hidastaa tai heikentää toimivan toisen viruksen kopioitumista. Kuten muutkin satelliittivirukset, virofagi on riippuvainen toisen viruksen aikaansaamasta infektiosta.

## Virofagin toiminta
Virofagien toimintaa on kuvattu lisääntyvässä määrin tieteellisessä kirjallisuudessa. On kuitenkin yhä kiistanalaista, tulisiko virofagit luokitella omaksi ryhmäkseen vai vain esimerkiksi satelliittiviruksista. Virofagien nimi tulee latinan sanasta *virus* (’myrkky’) ja kreikan verbistä *φαγεῖν* (fagein, ’syödä’). Sitä on kuitenkin pidetty jossakin määrin harhaanjohtavana, koska virofagit eivät varsinaisesti tunkeudu toisen viruksen sisään vaan kilpailevat niiden kanssa lisääntymismekanismiin vaikuttamalla.

Virofagit ovat subviraalisia partikkeleita, sillä ne eivät täytä virukselle kaikkia olennaisia kriteereitä. Ne tarvitsevat lisääntyäkseen isäntäsolun sekä ”auttaja-viruksen”, jona toimivat kaksijuosteiset jätti-DNA-virukset. Virofagit tarvitsevat replikaatioonsa auttaja-viruksen viraalista replikaatiokoneistoa, ja samaan aikaan ne inhiboivat auttaja-viruksen omaa replikaatiota. Virofagien toiminta ei aiheuta isäntäsolussa sytopaattisia muutoksia, ja tämän vuoksi niillä voi olla suojaava vaikutus isäntäsolulle virofagin ja auttaja-viruksen yhteisinfektiossa. Virofagien perimäaineksena toimii kaksijuosteinen DNA (dsDNA), joka voi integroitua isäntäsolun perimään ja jäädä sinne pysyvästi ”hiljaisena”, tai se voi aktivoitua auttaja-viruksen infektoidessa isäntäsolun. Tutkimuksissa on osoitettu, että *Cafeteria burkhardae* -alkueliöllä on integroituneena endogeenisiä viraalisia elementtejä *mavirukselta*, jotka kykenevät toimivaan antiviraalisena puolustuksena CroV-infektiota vastaan.

## Taksonomia
ICTV muutti virofagien taksonomiaa lokakuussa 2023. Uuden luokituksen mukaan virofagit kuuluvat neljään eri lahkoon, ja usea epävirallinen laji sai uuden tieteellisen nimen.

Tunnettuja virofageja ovat muiden muassa:
* Mavirus-virofagi
* Organic Lake -virofagi
* Sputnik-virofagi
* Sputnik-virofagi 2

## Katso myös
* Bakteriofagi

## Lähteet

## Aiheesta muualla

*
Fernando Pacheco

**Fernando Pacheco Flores** (s. 18. toukokuuta 1992 Badajoz, Espanja) on espanjalainen jalkapallomaalivahti. Hän edustaa Saudi-Arabian Valioliigassa pelaavaa Al-Fatehia.

## Seurajoukkueura
Pacheco on Real Madridin kasvatti. Hän teki ensiesiintymisensä seuran edustusjoukkueessa 20. joulukuuta 2011 Copa del Reyn ottelussa Ponferradinaa vastaan tultuaan vaihdosta kentälle Antonio Adánin tilalle. Ottelu päättyi Real Madridin 5–1-kotivoittoon. Kaudeksi 2014–2015 Pacheco nostettiin vakituisesti edustusjoukkueeseen, jossa hän muodosti maalivahtikolmikon Iker Casillasin ja Keylor Navasin kanssa. 

Kaudeksi 2015–2016 Pacheco siirtyi Deportivo Alavésiin. Hän pelasi Deportivo Alavésissa seitsemän kauden aikana yhteensä 248 sarjaottelua, joista 208 Primera Divisiónissa ja 40 Segunda Divisiónissa. Hän pelasi Alavésin maalilla myös viisi Copa del Reyn ottelua.

Elokuussa 2022 Pacheco purki sopimuksensa Deportivo Alavésin kanssa ja siirtyi nelivuotisella sopimuksella UD Almeríaan. Hän jäi kuitenkin Almeríassa varamaalivahdin rooliin ja pelasi joukkueen maalilla kaudella 2022–2023 vain yhden ottelun 23. lokakuuta 2022 Villarrealia vastaan.

Tammikuussa 2023 Pacheco siirtyi Almeríasta RCD Espanyoliin. Kevätkaudella 2023 hän pelasi 16 Primera Divisiónin ottelua ja Espanyol putosi kauden päätteeksi Segunda Divisióniin. Kaudella 2023–2024 Pacheco pelasi Espanyolin kaikki 28 ensimmäistä sarjaottelua, mutta menetti sen jälkeen ykkösmaalivahdin paikkansa Joan Garcíalle eikä pelannut loppukauden aikana Espanyolin maalilla yhtäkään ottelua, kun seura nousi nousukarsintojen kautta takaisin Primera Divisióniin. Kaudella 2024–2025 Pacheco pelasi Espanyolissa vain kaksi Copa del Reyn ottelua.

Syyskuussa 2025 Pacheco siirtyi saudiarabialaisseura Al-Fatehiin yksivuotisella sopimuksella, johon sisältyy myös optio yhdestä lisävuodesta.

## Maajoukkueura
Pacheco on alle 19-vuotiaiden Euroopan-mestari vuoden 2011 kisoista. Hän edusti Espanjaa myös alle 20-vuotiaiden MM-kilpailuissa 2011.

## Lähteet

## Aiheesta muualla

* Fernando Pachecon tilastot BDFutbol-sivustolla
Tapio (sukunimi)

**Tapio** on suomalainen sukunimi. Sillä on Suomessa vuoden 2014 syyskuun alussa 1&nbsp;863 kantajaa.

## Tunnettuja suomalaisia Tapio-nimisiä
* Anna Tapio (1900–1970), puutarhaopettaja, Aitoon kotitalouskeskikoulun rehtori
* Anttoni Tapio (s. 1992), koripalloilija
* Eero Tapio (1941–2022), painin maailmanmestari
* Eeva Tapio (o.s. *Relander*, 1927–2019), kasvitieteilijä ja professori
* Erika Tapio (s. 1976), keskimatkojen juoksija
* Irma Tapio (o.s. *Niemi*, s. 1946), laulaja
* Janne Tapio (s. 1975), moottorikelkkailija
* Jorma Tapio (s. 1957), jazzmuusikko ja saksofonisti
* Juha Tapio (s. 1974), poplaulaja, sanoittaja, säveltäjä ja kitaristi
* Juha K. Tapio (s. 1957), kirjallisuusarvostelija ja kirjailija
* Jukka Tapio (s. 1951), kuulantyöntäjä
* Jussi Tapio (s. 1986), jääkiekkoilija
* Kari Tapio, (oik. *Kari Tapani Jalkanen*, 1945–2010), iskelmälaulaja
* Marko Tapio, (oik. *Marko Viktor Tapper*, 1924–1973), kirjailija
* Matti Tapio, (oik. *Matti Tapio Johansson*, 1926–1978), ohjaaja ja näyttelijä
* Mikael Tapio (s. 2002), jääkiekkoilija
* Nina Tapio (s. 1972), laulaja, lauluntekijä, musikaalinäyttelijä ja sessiomuusikko
* Pauli Tapio (s. 1986), runoilija ja kääntäjä
* Pekka Tapio (1927–2020), yritysjohtaja, maanviljelysneuvos, Eeva Tapion puoliso
* Ulla Tapio (s. 1969), aitajuoksija
* Vilho Tapio (alk. *Odert W. Renell*, 1876–1951), rakennusmestari.

## Lähteet
FS Colbert (1875)

**Colbert** oli Ranskan laivaston vuonna 1875 vesillelaskettu Colbert-luokan panssarifregatti.

## Valmistus

Alus tilattiin Brestin laivastontelakalta, missä köli laskettiin 7. toukokuuta 1869. Alus laskettiin vesille 15. syyskuuta 1875 ja otettiin palvelukseen vuonna 1877.

## Palvelus
Alus aloitti koeajot 23. toukokuuta 1877, mutta siitä tuli jo 31. elokuuta 1878 reservilaivueen lippulaiva. Alus siirrettiin Välimeren laivueen lippulaivaksi 1. lokakuuta 1879, missä tehtävässä se oli reserviin siirtoonsa 14. tammikuuta 1890 saakka. Alus tulitti Tunisian satamakaupunki Sfaxia 15.-16. heinäkuuta 1881 Ranskan miehittäessä Tunisian. Aluksesta tehtiin reservilaivueen lippulaiva 12. huhtikuuta 1892, kunnes se riisuttiin aseista ja poistettiin palveluksesta vuonna 1895. Alus poistettiin alusluettelosta 11. elokuuta 1900 ja se myytiin romutettavaksi vuonna 1909.

## Lähteet
*
*

### Viitteet
FS Trident (1876)

**Trident** oli Ranskan laivaston vuonna 1876 vesillelaskettu Colbert-luokan panssarifregatti.

## Valmistus

Alus tilattiin Toulonin laivastontelakalta, missä köli laskettiin huhtikuussa 1870. Alus laskettiin vesille 9. marraskuuta 1876 ja otettiin palvelukseen 1. marraskuuta 1878.

## Palvelus
Kuukausi palvelukseenoton jälkeen aluksesta tehtiin Ranskan Välimeren laivaston varakomentajan lippulaiva. Alus tulitti 15.-16. heinäkuuta 1881 Tunisian Sfaxin satamakaupunkia sisaraluksensa kanssa Ranskan miehittäessä Tunisian. Aluksen aseistus poistettiin. Se siirrettiin 1886 reserviin, mistä se palautettiin palvelukseen 17. helmikuuta 1889. Alus palasi lippulaivaksi, mistä tehtävästä se palautettiin 1894 reserviin. Alus oli tykistökoululaivana, kunnes se poistettiin alusluettelosta 5. maaliskuuta 1900. Alus nimettiin 1904 *Variksi* ja myytiin romutettavaksi viisi vuotta myöhemmin.

## Lähteet
*
*

### Viitteet
Kenny van Weeghel

**Kenny van Weeghel** (s. 16. syyskuuta 1980 Zwolle) on alankomaalainen pyörätuolikelaaja ja paralympiavoittaja. Hän voitti paralympiakultaa vuoden 2004 paralympialaisista Ateenasta 400 metriltä T54-luokassa. Noista kisoista hän voitti muilta matkoilta hopeaa ja pronssia ja kahdeksaa vuotta myöhemmin Lontoon paralympialaisista hopeaa. Toisen paraolympiakullan van Weeghel voitti vuoden 2016 paralympialaisista Rio de Janeirosta. Samoista kisoista hän voitti myös pronssia. Eindhovenissa asuva van Weeghel on myös nelinkertainen maailmanmestari ja viisinkertainen Euroopan-mestari.

## Lähteet
* https://www.atletiek.nl/atleet/kenny-van-weeghel
Aer

**Aer** on Pakistanin Sindhin provinssissa puhuttu uhanalainen indoarjalainen kieli. Sitä puhui vuonna 1998 äidinkielenään 100 ihmistä. Aeria kirjoitetaan arabialaisilla kirjaimilla.

## Lähteet
Rostislav Dimitrov

**Rostislav Dimitrov** (: s. 26. joulukuuta 1974 Ruse) on bulgarialainen uransa päättänyt kolmiloikkaaja. Hän voitti hopeaa vuoden 1999 MM-kisoissa Sevillassa ennätyksellään 17.49. Vuotta aiemmin Dimitrov voitti pronssia EM-kisoista Budapestistä tuloksella 17.26. Dimitrovilla on myös sisäratojen EM-hopeaa vuodelta 2000. Samana vuonna hän oli kesäolympialaisissa Sydneyssä yhdeksäs. Dimitrov kärähti urallaan efedriinin käytöstä ja menetti näin aiemmin saavuttamansa sisäratojen MM-mitalin.

## Lähteet
*
Chicken Kiev -puhe

**Chicken Kiev -puhe** oli Yhdysvaltain silloisen presidentin George H. W. Bushin Kiovassa 1. elokuuta 1991 pitämä puhe, jonka oli kirjoittanut Bushin hallinnon Neuvostoliiton ja Itä-Euroopan suhteista vastannut Condoleezza Rice ja jossa Bush varoitti ukrainalaisia itsenäistymishaaveista. Puhe "itsemurhanationalismista" raivostutti Ukrainan nationalistit ja Yhdysvaltain konservatiivit. The New York Timesin kolumnisti William Safiren mielestä kyseessä oli kolossaalinen virhearviointi joten hän nimesi Bushin ulosviestinnän "Chicken Kiev" eli "Kiovan kana" -puheeksi. Chicken tarkoittaa englannin kielessä myös pelkuria. Ukraina itsenäistyi joulukuussa 1991, kun Neuvostoliitto luhistui.

## Lähteet
Nubialaiset kielet

**Nubialaiset kielet** ovat kieliryhmä, johon kuuluvia kieliä puhutaan muinaisen Nubian eli nykyisen Sudanin ja Egyptin alueella. Puhutuimpiin nubialaisiin kieliin kuuluvat nobiin, mattokki ja andaandi.

Nubialaiset kielet voidaan luokitella joko nilosaharalaisten kielten alaryhmäksi tai kokonaan erilliseksi omaksi kielikunnakseen.

## Lähteet
Javier García

**Javier García Chico** (s. 22. heinäkuuta 1966 Barcelona) on espanjalainen uransa jo päättänyt seiväshyppääjä. García voitti olympiapronssia vuoden 1992 kesäolympialaisista kotikaupungistaan Barcelonasta ennätystuloksellaan 575. Hän osallistui urallaan neljiin kesäolympialaisiin. Vuonna 1989 García voitti Saksan Duisburgissa järjestetyistä kesäuniversiadeista pronssia tuloksella 540. Sisäradoilla Garcían ennätys on 577.

## Lähteet
*
Alejandro Cárdenas

**Alejandro Manuel Cárdenas Robles** (s. 4. syyskuuta 1974 Hermosillo, Sonora, Meksiko) on meksikolainen uransa jo päättänyt yleisurheilija, joka kilpaili pääosin 400 metrin juoksussa. Aiemmin urallaan Cárdenas kilpaili myös kymmenottelussa. Cárdenasin uran suurin saavutus on pronssi vuoden 1999 MM-kisoista 400 metriltä ajalla 44.31, joka on hänen oma ennätyksensä ja myös Meksikon ennätys. Hän voitti pronssia myös sisäratojen MM-kisoista vuodelta 1999 niin ikään 400 metriltä. Cárdenas osallistui urallaan neljiin kesäolympialaisiin. Hän lopetti uransa vuonna 2005.

## Lähteet
*
Trident (täsmennyssivu)

**Trident** voi tarkoittaa seuraavia:

* Trident, yhdysvaltalaisia sukellusveneestä laukaistavia ballistisia ohjuksia
* Trident, Internet Explorerin selainmoottori
* Hawker Siddeley Trident, brittiläinen matkustajalentokone
* Trident, DC Comicsin sarjakuvahahmoja
* Trident Racing, italialainen pikkuformulatalli
* Oberoi Trident, hotellikompleksi Intiassa Mumbaissa
* Trident, englantilainen purukumimerkki

## Laivoja
;Ranskan laivasto
*FS Trident (1666), nimetty *Mercoeuriksi* ja poistettu 1697
*FS Trident (1671)
*FS Trident (1688), uponnut 1702
*FS Trident (1695), romutettu 1720
*FS Trident (1742), vallattu 1747
* FS Trident (1876), Ranskan laivaston Colbert-luokan panssarifregatti
* Trident (1811), Ranskan laivaston Téméraire-luokan linjalaiva
* Trident (1907), Ranskan laivaston Claymore-luokan hävittäjä
;Britannian kuninkaallinen laivasto
*HMS Trydent (1695), 58-tykkinen linjalaiva vuonna 1695 vallattu Ranskan laivaston *Trident*
*HMS Trydent (1747), 64-tykkinen linjalaiva vuonna 1747 vallattu Ranskan laivaston *Trident*
*HMS Trident (1768), 64-tykkinen linjalaiva
*HMS Trident (1845), sluuppi
*HMS Trident (1915), Talisman-luokan hävittäjä
*HMS Trident (1937), T-luokan sukellusvene
;Yhdysvaltain laivasto
*USS Trident, Accentor-luokan miinanraivaaja
Nobiin

**Nobiin** on nubialainen kieli, jota puhuu äidinkielenään noin 300&nbsp;000 ihmistä Pohjois-Sudanissa ja saman verran Egyptissä Kom Ombon ympäristössä. Se luokitellaan yhdessä muinaisnubian kanssa omaan alaryhmäänsä erilleen muista nubialaisista kielistä.

Nobiin voidaan jakaa *fiadidjan* (fiyadikkan) ja *mahasin* murteisiin. Kielestä voidaan käyttää myös yhteisnimitystä *fiadidja-mahas* tai *mahas-fiadidja*.

## Lähteet
Abner

**Abner Felipe Souza de Almeida** (s. 30. toukokuuta 1996) on brasilialainen jalkapalloilija, joka pelaa vasemman laitapuolustajan pelipaikalla. Hän on pituudeltaan 180-senttimetrinen ja edustaa seuratasolla Ligue 2:ssa pelaavaa Dunkerqueta.

Abner pelasi kymmenen ottelua Brasilian alle 17-vuotiaiden maajoukkueessa ja teki yhden maalin. Lisäksi hän pelasi neljä ottelua maan alle 20-vuotiaiden maajoukkueessa.

## Lähteet
Henry Manni

**Henry Manni** (s. 18. kesäkuuta 1992 Lohja) on suomalainen pyörätuolikelaaja. Pyörätuolikelauksessa Mannilla on seitsemän MM-mitalia, yksitoista EM-mitalia, joista yhdeksän kultaista ja kaksi hopeaa. Lisäksi hänellä on paralympiapronssi. Manni kelaa T34-luokassa. Pyörätuolikelauksesta hänellä on myös monia nuorten arvokisamitaleita. Manni on opiskellut liikuntaneuvojaksi liikuntakeskus Pajulahdessa.

Manni on aikaisemmin kilpailut myös ratamelonnassa ja kanoottipoolossa. Vuonna 2010 Poznańissa melonnassa Manni saavutti K-1-luokan 200 metriltä MM-pronssia.

Mannilla on nimissään vuoden 2016 EM-kisoissa tehdyt 100, 200 ja 400 metrin kelauksen EM-kisaennätykset ja keväällä 2025 tehdyt matkojen 100, 200, 400 ja 800 metriä Euroopan ennätykset. Hän saavutti myös pronssia 100 metrillä ensimmäisissä paralympialaisissaan Riossa samaisena vuonna.

Vuoden 2018 EM-kisoissa Berliinissä hän voitti 400 ja 800 metriä ja oli 100 metrillä toinen.

## Lähteet
* http://henrymanni.com/index.php/mina 
* http://www.team-finland.fi/urheilijat/henry-manni
* http://www.vammaisurheilu.fi/fin/vau/ajankohtaista/?nid=205

### Viitteet
Mantelihappo

**Mantelihappo** (C8H8O3) on aromaattisiin hydroksihappoihin kuuluva orgaaninen yhdiste. Yhdistettä käytetään orgaanisissa synteeseissä esimerkiksi lääkeaineiden valmistukseen.

## Ominaisuudet
Huoneenlämpötilassa mantelihappo on väritöntä kiteistä ainetta. Yhdiste liukenee kohtalaisesti veteen ja vesiliuokset ovat muiden karboksyylihappojen vesiliuosten tavoin heikosti happamia. Emästen kanssa yhdiste muodostaa suoloja. Mantelihappo liukenee veden lisäksi etanoliin ja dietyylieetteriin ja huonommin kloroformiin. Mantelihappo on optisesti aktiivinen yhdiste ja R-isomeerin ominaiskiertokyky on –157 ° ja S-enantiomeerin ominaiskiertokyky on +157 °. Muiden karboksyylihappojen tavoin mantelihappo reagoi helposti alkoholien kanssa muodostaen estereitä

## Valmistus ja käyttö
Mantelihapon puhdasta R-(-)-isomeeria voidaan eristää karvasmanteleiden siemenissä esiintyvää glykosidia amygdaliinia hydrolysoimalla. Raseemista yhdistettä saadaan käsittelemällä bentsaldehydiä natriumsulfiitilla ja muodostuva vetysulfiittiadditiotuote reagoi syanidien kanssa mantelonitriiliksi. Mantelonitriilista mantelihappoa saadaan hydrolysoimalla happamissa olosuhteissa. Toinen tapa on α,α-diklooriasetofenonin emäshydrolyysi. Raseemisesta seoksesta mantelihapon enantiomeerit voidaan erottaa resoluutiolla. Vesiliuoksesta voidaan erottaa resoluutiolla valmistamalla siitä esteri joko mentolin kanssa tai suola kiraalisen amiinin kanssa. S-(+)-mantelihappo muodostaa veteen liukenemattoman suolan kinkoniinin kanssa, kun R-enantiomeerin muodsotama kinkoniinisuola on vesiliukoinen. R-enantiomeeri puolestaan voidaan kiteyttää tekemällä siitä suola S-(+)-aminodiolin tai R-(+)-metyylibentsyyliamiinin kanssa.
:

Mantelihappoa voidaan käyttää lääketieteessä virtsatieinfektioiden hoitamiseen. Tähän tarkoitukseen voidaan käyttää myös mantelihapon ja heksamiinin muodostamaa suolaa. Mantelihaposta valmistetaan useita lääkeaineita esimerkiksi mantelihapon ja tropiinin esteriä homatropiinia käytetään silmien pupillien laajentamiseen tutkimusten aikana ja syklandelaattia käytetään laajentamaan verisuonia.

## Lähteet

## Aiheesta muualla
*Human Metabolome Database (HMDB): Mandelic acid 
*DrugBank: (S)-Mandelic Acid 
*DrugBank: (R)-Mandelic Acid 
*Kyoto Encyclopedia of Genes and Genomes (KEGG): (R)-Mandelic acid 
*Kyoto Encyclopedia of Genes and Genomes (KEGG): (S)-Mandelic acid 
*ChemBlink: DL-Mandelic acid 
*ChemBlink: (R)-Mandelic acid 
*ChemBlink: (S)-(+)-Mandelic acid
The Moth (vuoden 1917 elokuva)

**The Moth** on vuonna 1917 ensi-iltansa saanut Edward Josén ohjaama yhdysvaltalainen mykkä draamaelokuva, jonka pääosissa ovat Norma Talmadge ja Eugene O’Brien. *The Moth* kertoo hemmotellusta perijättärestä, jolla on pettävä aviomies.

*The Mothin* käsikirjoituksen laativat John B. Clymer ja Harry O. Hoyt William Dana Orcuttin samannimisen romaanin (1912) pohjalta. Elokuvan tuotti Joseph M. Schenck, ja sen tuotantoyhtiönä toimi Norma Talmadge Film Corporation. *The Moth* sai Yhdysvaltain ensi-iltansa lokakuussa vuonna 1917. Elokuvan levittäjänä oli Select Pictures Corporation. *The Moth* on osittain kadonnut elokuva; elokuvan kahta säilynyttä kelaa säilytetään Yhdysvaltain kongressin kirjastossa.

## Näyttelijät

## Lähteet

## Aiheesta muualla
* 
* 
*  ''The Moth'' TCM Movie Databasessa 
* ''The Moth'' Silent eran sivuilla
Société Nouvelle des Forges et Chantiers de la Méditerranée

**Société Nouvelle des Forges et Chantiers de la Méditerranée** oli ranskalainen telakkateollisuusyritys. Philip Taylor perusti vuonna 1853 yrityksen nimellä Société des Forges et Chantiers de la Méditerranée, joka vuonna 1856 muodosti Armand Béhicin perustamana Société Nouvelle des Forges et Chantiers de la Méditerranée -osakeyhtiön. Yhtiöllä oli telakat La Seyne-sur-Merissä lähellä Toulonia ja Gravillessa, joka nykyisin kuuluu Le Havreen. Yhtiön ajauduttua selvitystilaan 1966 se sulautui Constructions industrielles de la Méditerranéehen.

Yhtiö valmisti toisen maailmansodan aikana lisäksi panssarivaunuja, joista tunnetuimmat olivat FCM 2C ja FCM 36.
Forges et Chantiers de la Gironde

**Forges et Chantiers de la Gironde** oli ranskalainen laivanrakennusyritys Lormontissa lähellä Bordeauxia Gironden estuaarissa. Yritys perustettiin nimellä  Usine de construction navale Chaigneau et Bihon, joka nimettiin myöhemmin Chantiers et Ateliers de la Gironde S.A. Ets Schneider ennen kuin nimi vaihdettiin Forges et Chantiers de la Girondeksi. Yrityksen nimeksi vaihtui myöhemmin Construction Navale de Bordeaux.
Rakiuran kansallispuisto

**Rakiuran kansallispuisto** on Uuden-Seelannin Stewartinsaarella sijaitseva kansallispuisto, joka on perustettu vuonna 2002. Kansallispuiston pinta-ala on 1&nbsp;570 neliökilometriä ja se kattaa 85 prosenttia koko saaresta. Stewartinsaari sijaitsee lähellä Uuden-Seelannin Eteläsaarta, josta sen erottaa Foveaux’nsalmi.

## Historia
Kansallispuisto avattiin virallisesti 9. maaliskuuta 2002. Avajaisseremoniassa olivat läsnä muun muassa pääministeri Helen Clark, luonnonsuojelusta vastaava ministeri Sandra Lee ja vuorikiipeilijä Edmund Hillary.

## Suojelu
Saari sijaitsee alueella, missä tapahtuu häiriöitä maan magneettikentässä ja tämän vuoksi siellä nähdään paljon revontulia. Alueella elää paljon kiivejä. Siellä esiintyy myös muita lintulajeja, kuten makomakoja, viuhkamonarkkeja ja papukaijoja. Alueen metsissä kasvaa saniaisia ja orkideoita. Kansallispuiston alueella on 36 kilometriä pitkä vaellusreitti.

1970-luvulla alueelta löydettiin erittäin uhanalaisiksi luokiteltuja kakapoja, mutta linnut siirrettiin varsinaisen kansallispuiston alueelta läheiselle Codfishin saarelle.

## Lähteet

## Aiheesta muualla
Fiordlandin kansallispuisto

**Fiordlandin kansallispuisto** on Uuden-Seelannin Eteläsaaren lounaisosassa sijaitseva, vuonna 1952 perustettu kansallispuisto. Kansallispuisto on osa Te Wahipounamun maailmanperintökohdetta. Kansallispuiston pohjoisosasta kulkee Milford Soundiin 1,2 kilometriä pitkän Homer-tunnelin kautta Goresta tuleva valtatie 94. Manapourijärven länsipäässä sijaitsee West Arm visitor centre, joka on yksi kansallispuiston luontokeskuksista. Sieltä vie asvaltoitu tie Doubtful Soundin itäkärkeen.

## Luonto
Alue on vuoristoista ja vuorilla on useita vuonoja, kuten Milford Sound ja Doubtful Sound. Jälkimmäisenä mainitulla vuonolla esiintyy muun muassa turkishylkeitä, pullonokkadelfiinejä sekä vuono- ja sinipingviinejä. Alueella on myös vesiputouksia, kuten Helen Falls ja Browne Falls ja Te Anaun kiiltomatoluola. Kansallispuiston alueella on myös vaellusreittejä, kuten Dusky Track, Kepler Track, Milford Track ja Hollyford Track.

## Lähteet

## Aiheesta muualla
Samy Elbanna

**Samy Elbanna** (s. 9. elokuuta 1995 Jyväskylä) on suomalais-egyptiläinen metallimusiikin laulaja ja kitaristi. Hänet tunnetaan parhaiten thrash metal -yhtye Lost Societyn perustajana. 

Elbanna on syntynyt Jyväskylässä, ja hänen isänsä on egyptiläinen. Hän on lapsena asunut myös Arabiemiraateissa. Musiikkiharrastuksen Elbanna aloitti ala-asteella hänen isoveljensä esiteltyä hänelle Iron Maidenia. Kuudennella luokalla Elbanna perusti ensimmäisen oman yhtyeensä, jolle hän teki myös kappaleita. Vuonna 2010 hän perusti Lost Societyn, ja muutaman jäsenvaihdon jälkeen yhtye pääsi lopulliseen kokoonpanoonsa vuonna 2011.

Vuonna 2017 Elbanna toimi juontajana Tuska-festivaalin 20 jaksoa sisältäneessä The Tuska Show'ssa.

Vuosina 2018–2020 hän soitti bassoa bilebändi The Local Bandissa, jossa hän korvasi Archie Cruzin.

Elbanna tunnetaan myös Children of Bodom -yhtyeen fanina, ja oman musiikkiuransa myötä hän ystävystyi useiden bändin jäsenten kanssa. Kun Children of Bodomin alkuperäisjäsenet Alexander Kuoppala, Jaska Raatikainen, Henkka Seppälä ja Janne Wirman päättivät nousta lavalle A Celebration of Music -nimeä kantaneiden tribuuttikonserttien muodossa Tavastialla helmikuussa 2026, Samy Elbanna oli heidän mukaansa selkeä valinta laulaja-kitaristiksi edesmenneen Alexi Laihon tilalle.
## Lähteet
*Encylopedia metallum: 
*Radio Rock: 

### Viitteet
Keisha Johnson

**Keisha Brown** (o.s. **Johnson**, 3. maaliskuuta 1972 Morgan City, Louisiana – 7. huhtikuuta 2014 Mount Pleasant, Michigan) oli yhdysvaltalainen koripalloilija ja koripallovalmentaja. Tulanen yliopiston menestyksekkäimpiin naiskoripalloilijoihin kuuluva Johnson pelasi ammattilaisena suomalaisessa Tampereen Pyrinnössä kaksi kautta vuosina 1994–1996. Hän voitti vuonna 1995 naisten SM-sarjan kori- ja levypallokuningattaren arvonimet. Myöhemmin yliopistotasolla koripallovalmentajana työskennellyt Johnson kuoli rintasyöpään vain 42 vuoden ikäisenä.

## Pelaajaura
### Tulanen yliopisto

Louisianan Morgan Citystä kotoisin ollut Johnson pelasi Tulanen yliopiston joukkueessa vuosina 1990–1994. Hänet valittiin yliopistourallaan kahdesti All-Metro-konferenssin ykköstähdistöön. Johnson on ainoa Tulanen yliopistossa sekä tuhanteen pisteeseen että tuhanteen levypalloon yltänyt naiskoripalloilija. Tulanen yliopisto nimesi Johnsonin urheilijoidensa hall of fameen vuonna 2003.

### Tampereen Pyrintö

Yliopistouransa jälkeen Johnson siirtyi ulkomaille, Suomen pääsarjassa pelanneeseen Tampereen Pyrintöön. Tulokaskaudellaan 1994–1995 Johnson voitti runkosarjan korikuningattaren arvonimen tehtyään 24,71 pistettä ottelua kohden ja levypallokuningattaruuden 14,04 levypallolla per ottelu. Lisäksi hän oli runkosarjan riistotilaston kolmas. Pyrintö eteni pronssiotteluihin, joissa se taipui Forssan Koripojille. Seuraavalla kaudella Johnson oli runkosarjan toiseksi paras levypallojen ja riistojen ottaja. Pyrintö eteni taas pronssiotteluihin, joissa se hävisi jälleen, tällä kertaa Peli-Karhuille.

## Valmentajaura

Pelaajauransa jälkeen Johnson siirtyi valmentajaksi. Hän valmensi aluksi nuorisojoukkueita ja vuosina 2003-2009 Sacred Heartin yliopiston poikajoukkuetta päävalmentajana. Brownin päävalmentaja-aikana joukkue voitti 144 ottelustaan 114 ja muun muassa viisi peräkkäistä konferenssimestaruutta. Vuodesta 2009 Brown toimi Alma Collegen naisjoukkueen päävalmentajana. Hän luopui virastaan kuolinvuonnaan.

## Yksityiselämä

Johnson avioitui 24. toukokuuta 2003 Damon Brownin kanssa. He saivat yhden tyttären, Angelin. Brownilla diagnosoitiin rintasyöpä kesäkuussa 2007. Hän perusti Angel Wings Fund -rahaston, joka jakaa yliopistostipendejä syöpään kuolleiden vanhempien lapsille. Hän puhui myös julkisesti nuorisolle rintasyövästä. Seitsemän vuoden sairastelun jälkeen Brown kuoli Michiganin Mount Pleasantissa 7. huhtikuuta 2014. Hän oli kuollessaan 42-vuotias.

## Tilastot
### Runkosarja

### Pudotuspelit

## Lähteet
* Keisha Johnson  baskethotel.com
* Former Women's Basketball Standout Keisha Browns Dies At 41  Tulanen yliopisto 

### Viitteet
Oi dai

**Oi dai** on suomalaisen kansanmusiikkiyhtyeen Värttinän kolmas studioalbumi, joka julkaistiin kesäkuussa 1991. Kyseessä on yhtyeen ensimmäinen suurelle levy-yhtiölle tekemä albumi ja myös Värttinän maailmanlaajuinen läpimurtolevy.

Värttinän kahteen edelliseen albumiin verrattuna yhtyeen kokoonpano oli muuttunut ja levyllä soitti suurimmaksi osaksi ammattimuusikoita. Levyn kappaleissa vanhaan suomalais-ugrilaiseen kansanmusiikkiin yhdistyi populaarimusiikista lainattuja kitaran ja saksofonin kaltaisia elementtejä. Levyn kappaleista herätti kaksimielisten sanojensa vuoksi huomiota erityisesti *Miinan laulu*, toinen vuosien saatossa suosituksi muodostunut kappale on jo edellisenä syksynä singlenä julkaistu *Marilaulu*. Inkeriläislähtöisestä kansanlaulusta *Kiiriminna* tekivät myöhemmin oman versionsa Laika and the Cosmonauts sekä Tommi Lindell.  

Albumi julkaistiin vinyylilevynä, CD-levynä ja C-kasettina Spirit-levymerkillä. Vuonna 1994 levy julkaistiin CD-levynä ja C-kasettina Yhdysvalloissa Green Linnet -levymerkillä. Vuonna 2000 albumista julkaistiin uusintapainos Yhdysvalloissa. Vuonna 2012 levy julkaistiin CD-painoksena Suomessa. Levy saavutti kultalevyrajan jo julkaisuvuotenaan ja ylitti vuonna 1998 platinalevyrajan. Levyä on myyty Suomessa yhteensä 55 602 kappaletta ja on täten Värttinän myydyin albumi.

Ylitettyään kultalevyrajan mediassa alettiin yleisesti puhumaan "Värttinä-ilmiöstä". Mikään suomalainen kansanmusiikkiyhtye ei aikaisemmin ollut saavuttanut vastaavaa suosiota. 

Albumin myötä Värttinä esiintyi kesän 1991 aikana muun muassa Oulun Kuusrockissa ja Kaustisen kansanmusiikkijuhlilla sekä kahdesti loppuunmyydyllä Tavastia-klubilla Helsingissä.   

## Kappaleet

Kaikki kappaleiden sävellykset ja sanoitukset trad, ellei toisin mainita. Kaikki kappaleet sovittanut Värttinä.

### A-puoli
#
#
#
#
#
#  

### B-puoli
#
#
#
#
#
#

## Kokoonpano
### [[Värttinä (yhtye)|Värttinä]]
* Mari Kaasinen – laulu
* Sari Kaasinen – laulu, kantele ja 2-rivinen
* Kirsi Kähkönen – laulu
* Sirpa Rautakangas – laulu
* Minna Rautiainen – laulu

### Muut muusikot
* Christer Hackman - lyömäsoittimet
* Janne Lappalainen - puhaltimet
* Tom Nyman - basso
* Riitta Potinoja - haitari
* Karl Reiman - huilu
* Tommi Viksten - kitara ja mandola

### Tuotanto
* Timo Löyvä - äänittäjä (Finnvox-studiot vuonna 1991)
* Riku Mattila - tuottaja (Oy Sonet Suomi Ab)
* Jani - kannen ulkoasu
 
## Lähteet

## Aiheesta muualla
* ''Oi dai'' discogs.com -sivustolla
Nitro Group

**Nitro Group Oy** on suomalainen markkinointialan yritys, joka tuottaa digitaalisen markkinoinnin palveluja sekä filmituotantoa. Yritys tarjoaa luoviin ratkaisuihin, teknologiaan ja sisältöön perustuvia markkinointipalveluja eri toimialojen asiakkaille. Nitro Group toimii yhteistyössä suomalaisten brändien ja organisaatioiden sekä mainostoimistojen kanssa.

Vuonna 2015 yritys työllisti 46 henkeä, ja sen liikevaihto oli 3,9 miljoonaa euroa.

Vuonna 2026 Nitro Group Oy perusti tekoälyyn keskittyvän yrityksen nimeltä Nitro AIM.

## Historia

Nitro FX perustettiin vuonna 2000. Nitro Group:iin kuuluva Nitro FX:n liiketoiminta siirtyi 2009 TS-Yhtymän omistukseen yhdistyttyään Luovia Oy:hyn. Nitron omistaa Ruola's Platform ja TS-Yhtymä.

## Toimipaikat

Nitrossa on kolmen suunnitteluryhmän lisäksi filmituotantoyhtiö Nitro Film ja digitaalisiin ratkaisuihin keskittyvä Nitro Tech. Yhteensä työntekijöitä on 50. Toimistot sijaitsevat Helsingissä ja Turussa.

## Nitro Film

Nitro Film toimii omien projektiensa lisäksi itsenäisenä tuotantoyhtiönä esimerkiksi perinteisten mainostoimistojen hankkeissa. Spottituotannon lisäksi Nitro Film tarjoaa animaatio- ja 3D-osaamista.

## Lähteet

## Aiheesta muualla
*Yrityksen sivusto
Anthony Conroy

**Anthony Joseph ”Tony” Conroy** (19. lokakuuta 1895 – 11. tammikuuta 1978) oli yhdysvaltalainen jääkiekkoilija, joka edusti maataan Antwerpenin olympialaisissa 1920. Yhdysvallat sijoittui turnauksessa hopealle.

Hän syntyi ja kuoli Saint Paulissa, Minnesotassa.

## Lähteet
* 
* Anthony Conroy   Sports Reference LLC
Edward Fitzgerald (jääkiekkoilija)

**James Edward "Ed" Fitzgerald** (3. elokuuta 1891 – 18. huhtikuuta 1966) oli yhdysvaltalainen jääkiekkoilija, joka pelasi vuoden 1920 kesäolympialaisissa.

Hän oli puolustajana Yhdysvaltojen hopeaa voittaneessa joukkueessa.

Hän syntyi Northfieldissä.

## Lähteet
*
Joseph McCormick

**Joseph Wallace ”Joe” McCormick** (12. elokuuta 1894 – 14. kesäkuuta 1958) oli yhdysvaltalainen jääkiekkoilija. Hänen uransa alkoi ennen ensimmäistä maailmansotaa Pittsburgh Yellow Jacketsissä.

McCormick oli kapteeni vuoden 1920 kesäolympialaisissa, jossa Yhdysvallat voitti hopeaa.

## Lähteet
*
Turid Farbregd

**Turid Farbregd** (s. 8. maaliskuuta 1941 Gjesdal, Norja) on norjalainen filologi, kirjallisuuden kääntäjä ja sanakirjantekijä. 

Farbregd opiskeli norjaa, englantia ja suomea Oslon yliopistossa. Hän suoritti ylemmän korkeakoulututkinnon  (*candidata philologiæ*) humanistisissa tieteissä vuonna 1969. Vuonna 1970 Farbregd pyydettiin Helsingin yliopiston norjan kielen lehtoriksi. Hän toimi Helsingin yliopiston norjan kielen lehtorina vuosina 1970–1994. Hän oli Norjan valtionstipendiaatti vuosina 1995–2008. 

Farbregd alkoi kääntää suomalaista kirjallisuutta norjaksi 1970-luvulla. 1980-luvun alussa hän alkoi työskennellä myös viron kielen parissa. Hän on kääntänyt virolaista kirjallisuutta, kuten Viivi Luikia, Jaan Krossia ja Jaan Kaplinskia, norjankieliselle lukijakunnalle. 2010-luvulla hän on kääntänyt muun muassa Sofi Oksasen, Katja Ketun, Juha Itkosen, Tommi Kinnusen, Antti Tuomaisen ja Pajtim Statovcin teoksia.
 
Farbregd laati yhdessä Aili Kämäräisen kanssa ensimmäisen suomi–norja–suomi-sanakirjan, joka ilmestyi vuonna 1978. Tämän jälkeen hän on ollut mukana monissa sanakirjan toimitustöissä. Suomen kielen lisäksi hän on laatinut sanakirjoja virosta norjaksi.

Turid Farbregd perusti Norja–Viro-seuran (Kulturlaget Norge–Estland) baltologi Terje Mathiassenin kanssa vuonna 1984. Farbregd toimi kylmän sodan aikana kulttuurilähettiläänä ja sillanrakentajana Norjan ja Viron välillä.
 
## Tunnustukset ja palkinnot

* Suomen Valkoisen Ruusun ritarimerkki (1990)

* Viron Marianmaan Ristin 3. luokan kunniamerkki (1999)

* Norjan kuninkaallisen ansioritarikunnan 1. luokan ritarimerkki (2022)

* Norjan kääntäjäyhdistyksen (Norsk Oversetterforening) Bastian-palkinto (1989) virolaisen Jaan Kaplinskin runoteoksen *Seesama meri meis kõigis* käännöksestä.

* Opettajien ammattijärjestön (OAJ) hopeamitali (1990) 

* Kansainvälisen kääntäjäjärjestön (Fédération Internationale des Traducteurs) Karel Čapek -mitali välittämistyöstä pienten kielten välillä (2002).

* Norjan kriitikkoseuran (Norsk kritikerlag) vuoden 2013 paras käännöskirja: Katja Ketun *Jordmora* (*Kätilö*).
  
* Suomen opetus- ja kulttuuriministeriön valtion ulkomainen kääntäjäpalkinto (2016) 

* Norjan kaunokirjallisen kääntäjäsäätiön (Det skjønnlitterære oversetterfond) palkinto (2017)

* Viron kulttuuriministeriön Vuoden kulttuurinystävä 2017 -tunnustus lahjoituksesta Kulttuurirahastolle.

* Letterstedtska Föreningen -yhdistyksen pohjoismainen kääntäjäpalkinto (2018)

## Lähteet

*CV 
*Kirjallisuuden vientikeskuksen FILIn kääntäjäesittely
*Estonian Literature Centre: Turid Farbregd

## Aiheesta muualla
* Viron yleisradioyhtiön haastattelu 24. toukokuuta 1996., audio 26.35. Eesti Rahvusringhääling. 

### Viitteet
Saarikalle

**Saarikalle** on suomalainen sukunimi. Tunnettuja nimenkantajia:

*Anne Saarikalle, tietokirjailija
*Veli Saarikalle (1954–2013), saarnaaja.
Luettelo televisiosarjan Helppo elämä jaksoista

Tämä on **luettelo televisiosarjan [[Helppo elämä]] jaksoista**.

*Helppo elämä* on suomalainen MTV3-kanavan esittämä draamasarja. Sarjan ensimmäinen jakso esitettiin 5. tammikuuta 2009 ja sen viimeinen jakso esitettiin 29. toukokuuta 2011. Sarjan kolme tuotantokautta on julkaistu DVD:llä ja Blu-raylla, yhdessä ja erikseen.

## Yleiskatsaus

## Jaksot
### Ensimmäinen tuotantokausi (2009)

|}

### Toinen tuotantokausi (2010)

|}

### Kolmas tuotantokausi (2011)

|}

## Lähteet

## Aiheesta muualla
* Luettelo ''Helppo elämä'' -jaksoista Internet Movie Databasessa (IMDB.com)
MM-rallikausi 2014

**MM-rallikausi 2014** oli rallin maailmanmestaruussarjan 42. kausi. Kausi alkoi Monte Carlo -rallilla 16. tammikuuta, ja päättyi Walesin ralliin 16. marraskuuta 2014. Kauden aikana ajettiin yhteensä 13 rallia neljässä eri maanosassa.

Maailmanmestariksi ajoi toista kertaa peräkkäin Volkswagenin Sébastien Ogier.

## Kilpailukalenteri

## Osallistujat

## Tulokset
### Pistejärjestelmä

### Kuljettajien mestaruus

; Huomioita
* 1 2 3&nbsp;– Sijoitus Power Stage -erikoiskokeella

## Huomioita
* Kausi oli Hyundain tehdastallin ensimmäinen vuosi tehdastallina sitten vuoden 2003. 
* Thierry Neuvillen voitto Saksassa oli ensimmäinen MM-rallivoitto niin kuljettajalle kuin myös Hyundaille.
* Kausi oli Mikko Hirvosen viimeinen MM-tasolla. Hän ilmoitti lopettamisestaan Ranskan rallin jälkeen.
* WRC-2 -luokan mestari oli Qatarin Nasser Al-Attiyah, ja WRC-3 -luokan sekä junioreiden MM-sarjan voitti Stéphane Lefebvre.

## Lähteet
Skeppsholmenin kirkko

**Skeppsholmenin kirkko** () on entinen kirkkorakennus Tukholman keskustassa sijaitsevalla Skeppsholmenin saarella. Fredrik Blomin suunnittelema empiretyylinen pienehkö kupolikattoinen kirkko on rakennettu vuosina 1824–1842. Se rakennettiin Ruotsin laivaston varuskuntakirkoksi, ja se korvasi aiemman, nykyisen Blasieholmenin kärjessä sijainneelle Kyrkholmenin saarelle vuonna 1630 rakennetun kirkon, joka oli tuhoutunut tulipalossa 1822. Laivaston toiminnot siirrettiin pois saarelta vuonna 1969. Skeppsholmenin kirkko poistettiin kirkollisesta käytöstä (desakralisoitiin) 2002. Rakennus on nykyään suojeltu historiallisena muistomerkkinä. 

Rakennus on toiminut vuodesta 2009 alkaen kansainvälisenä kulttuuri- ja kuorokeskuksena, jossa on konsertteja ja muuta kulttuuriaiheista ohjelmaa. Se tunnetaan nykyään nimellä Eric Ericsonhall. Nimivalinnalla kunnioitetaan ruotsalaisen kuoropedagogin ja -johtajan Eric Ericsonin muistoa. Vuonna 2009 tilassa tehtiin kunnostustoimia, kirkonpenkit poistettiin ja salin akustiikkaa parannettiin muun muassa kupoliin asennetulla äänenheijastimella. Tilan akustiikkaa voidaan säädellä jotta se soveltuu erityyppisiin tilaisuuksiin. Vuonna 2015 saliin, kirkkotilan entiseen kuoriin, on saatu teksttiilitaideteos *Havets sång*, 7 metriä korkea ja 4,5 metriä leveä teos. Se  on taiteilijoiden Anita Graffmanin ja Marina Aittalatin valmistama.

## Lähteet

## Aiheesta muualla
Karl Kruuda

**Karl Kruuda** (s. 31. joulukuuta 1992) on virolainen ralliautoilija.

Kruuda sai ensimmäisen MM-pisteensä sijoittumalla kymmenenneksi vuoden 2014 Neste Oil Rallissa. Ensimmäisen MM-sarjan osakilpailunsa hän ajoi kaudella 2010 Jordanian rallissa. Kyseisellä kaudella hän myös sijoittui JWRC-sarjan loppupisteissä neljänneksi.

Kruudan kartanlukijana toimi Martin Järveoja vuoteen 2016.

Kruudan manageri on entisen maailmanmestari Ari Vatasen poika Kim Vatanen, joka toimii myös muun muassa Sébastien Ogierin managerina.

## Lähteet